WHA!? festival

WHA!? uue muusika ja kultuuri festival toimus Rakveres kahe viieaastase tsüklina aastatel 2003–2007 ja 2012–2016.

 Taust ja olemus 
Festivali fookus oli tulevikku suunatud uue muusika ja kultuuri toetamisele. Muuhulgas pöörati rohkelt tähelepanu hiphopile, reggaele, elektroonilisele tantsumuusikale ja eksperimentaalsematele muusikastiilidele, samuti erinevate kaasaegsete kunstiliikide omavahelisele seostamisele. 

WHA!? festival on aidanud märkida Rakvere nii Eesti kui ka Euroopa kultuurikaardile. Festivali märgiti märkimisväärse tugevusena alternatiivkultuuri pealinna kontseptsioonis (kõrvuti teatrifestivaliga Baltoscandal ja rokifestivaliga Green Christmas), mis loodi seoses Rakvere kandideerimisega 2011. aasta Euroopa kultuuripealinnaks kui "hull linn" (crazy city, tulenevalt ajaloolisest terminist kreisilinn).

Festivali peakorraldajaks oli Lejal Genes plaadimärgi eestvedaja Remi Prual, kelle sooviks oli kinnistada ideed Rakverest kui värskete ja suurepäraste mõtete linnast. Ajalooliselt tekkis WHA!? festival osaliselt Green Christmas festivali pooldumise pinnale nii stiilide kui ka korraldajate mõttes. 2003. aastal toimusid festivalid lausa kahel järgneval päeval.

 Toimumiskohad ja esinejad 
WHA!? festivalil esines artiste Eestist ja mujalt maailmast.

 2003. aasta 
26. detsembril 2003 toimus festival esimest korda. Rakvere Teatri väikeses saalis esinesid Ragatmika, Pharmac Hooliganz, Mikrokambodzha, Def Räädu, Stupid F & Hash, R-Kuubis, Aleksi Myllykoski, Jarno Lappalainen, Antti Hynninen, Markus Jaatinen, Tarrvi Laamann, Talisman, Mista, Elari, Digidone, Gee, Cordis, Dice Rudy. Õhtut juhtis MC J.O.C. (Päär Pärenson).

Samal päeval toimusid Rakvere Noortekeskuses eelnevalt tasuta loengud ja töötoad järgmistel teemadel: 

 Tarrvi Laamann – maalimine
 Taavi Varm – digitaalkunstid
 Alan Proosa ja Tanel Leiner – fotograafia
 Signe Vilde ja Triinu Pungits – mood
 Arian Levin, J.O.C., Stupid F, Kaur Kareda ja teised – muusika

WHA!? töötubades tehtud töödest toimus 3.-7.veebruaril 2004 näitus Rakvere Galeriis.

 2004. aasta 
25. detsembril 2004 toimunud festivalil esitles Def Räädu oma uut albumit "Planet Duckrabbit" ja selle puhul oli Rakverre kogunenud moodsa muusika viljelejate koorekiht. Rakvere Teatri väikeses saalis esinesid Phlox, Sumerki, ü ü ü, Maxtract & Judabels, Stupid F & Hash, Def Räädu, DJ Hannes Kalamäe. Õhtut juhtis Peeter Rästas. Päeval toimus Rakvere Teatri väikese saali kohvikus Jaanus Kaasiku loeng tänavakunstist. Järelpidu toimus Kära Kants'is, esinesid DJ-d Hannes Kalamäe, Geminice, Kalvik, Gee.

 2005. aasta 
4. novembril 2005 toimus festivali eelpidu Kära Kants'is. Esinesid DJ-d Rakett, Kaur Kareda, Digidone ja Kalvik.

5. novembril 2005 toimunud festival tõi kokku sadu muusikasõpru, kes rikkalikule programmile jäägitult kaasa elasid. Rakvere Teatrikohvikus esinesid Norlan (Kuuba), Fly (Soome), Pasifik Ensemble (Soome), lisaks Jam Sessions ja Dice Rudy & MC J.O.C. Rakverest. B-ruumis esitlesid Lejal Genes plaadimärgi väljastatud "Higha Collection 5" duubel CD-kogumikku Dr. Valz, GY3, Somnus, Jeffy Diamond, Hash, Maxtract & Judabels, Geminice, Rassakas, Oluline ja MC Waterboy. 

Samal päeval toimusid Rakvere Teatrikohvikus eelnevalt tasuta loengud. MC J.O.C. (Päär Pärenson) rääkis teemal "Rastafari ja Babülon" ning Peeter Rästas teemal "Küberpunk ja Babülon".

 2006. aasta 
4. novembril 2006 toimunud festivali üheks põhiteemaks oli grime ja dubstep muusikastiilide ja artistide tutvustamine. Rakvere Teatri väikeses saalis esinesid Ny & Purple (UK), Animals On Wheels (UK), iCON the Mic King & Dos-Noun (USA), Tes La Rok & Skeez (FIN / UK), Loose Talent (UK), Def Räädu & J.O.C., DJ Gee, DJ Möls ja visuaalselt toetasid VJ'd Miisu, Tencu & Aleks. Õhtut juhtis Sander Kaasik. B-ruumis esinesid Rakvere DJ'd Kalvik, Leiner, Jeffy Diamond, Geminice, Melkker, Móre, Cpt.Drum ja Kisa.

Samal päeval toimusid Rakvere Teatris eelnevalt tasuta loengud ja töötoad järgmistel teemadel:

 Andres Noormets – Improvisatsiooniline teater
 DJ Möls – Plaadimängimise kunst
 Andrew Coleman – Ringühenduses heli
 Indrek Saar – Lavaline võitlus

 2007. aasta 
3. novembril 2007 toimunud WHA!? festival oli suures osas pühendatud 10 aasta möödumisele Lejal Genes plaadimärgi esimesest CD-väljaandest “Higha Collection 1”. Rakvere Teatri väikeses saalis esinesid iCON the Mic King & Dos-Noun (USA), DJ Charma & Misty Dubs (UK), Rebeat (FIN), Treee, ?Kvartett, Stupid F & Hash, Kalvik & Leiner, Northside & Laura Junson, Vesipoiss + Rusa & Supervova, DJ Mista (EST) ja visuaalselt toetasid VJ'd Video Jack, Miisu, Ubu Roy. Õhtut juhtis Anti. Järelpidu toimus Kära Kants'is, esinesid DJ'd Gee, Móre, Geminice ja teised.

Samal päeval toimusid Rakvere Teatris eelnevalt tasuta loengud ja töötoad järgmistel teemadel:

 DJ Gee – Lejal Genes plaadimärgi ajalugu
 Ed Labetski – Digitaalne joonistamine
 Aleks & Helen – Breik
 Ahti – Krumping

 2012. aasta 
9. novembril 2012 festival taassündis ja kokku toodi "terve plejaadi noori muusikuid, kelle agressiivsete etteastete saatel oli õõtsumas hulk noori". 

Festivaliga tähistati 15 aasta möödumist Rakvere ja Lääne-Viru päritolu moodsat muusikat toetava ning levitava plaadimärgi Lejal Genes esimese CD väljaande “Higha Collection 1” ilmumisest. Selle puhul esitles Lejal Genes uut kogumikku “Higha Collection 7”, samuti esitles Lejal Globe plaadimärk Superskankers debüütsinglit "Overdoze" ja Out-Or peagi ilmuvat albumit "Let Leve".

Rakvere Teatrikohvikus esinesid Eesti artistid Okym Riim, Def Räädu, Öökülm, Grässhopas, Vesikas & Fofkin, Culpas, Sim-Z, Gee, Hash, Broken Fingaz, Vasar. B-ruumis esinesid Out-Or, Leiner, Somnus, Stray Dog, Jeffy Diamond, Superskankers, Pan Kleks, Anti Deep, Hunt, Udu, Danja Deep.

 2013. aasta 
15. novembril 2013 esinesid Rakvere Teatris Om Unit (UK), Gee, Ago Niglas, VDJ Möls, Suur Papa, Vesikas & Fofkin, Tommy Cash, Hanf Kung, DJ Hash. Samal päeval toimusid Rakvere Teatris eelnevalt tasuta loengud ja töötoad järgmistel teemadel:

 Rasmus Rattas – Interaktiivse multimeedia programmeerimine
 Raimond Kukuškin – Tattoo & Kunst
 Tehniline meeskond – Festivali tehniline ettevalmistus

 2014. aasta 
WHA!? festival toimus terve kuu.

 21. oktoobril 2014 toimus Avalaks Grillers burgerirestoranis. Esinesid Gee ja teised DJ-d.
 25. oktoobril 2014 toimus Futulive Kära Kantsis. Esinesid Out-Or, Jeffy Diamond, Henri Hütt, LAB, Gee.
 25. oktoobril 2014 toimus Vinüülikas Art Cafés. Esinesid Anti Deep, Leiner, Suburban Suspekt.
 31. oktoobril 2014 toimus Vuntsikas Grillersis. Peoga tähistati meestekuu algust. Esinesid Hash, Pan Kleks, Hunt, Gee.
 7. novembril 2014 toimus Räpilive Kära Kantsis. Esinesid J.O.C., Stupid F, Maxtract, POK, Culpas.
 14. novembril 2014 toimus Majakas Art Cafés. Esinesid Kalvik, Leiner, Ago Niglas, No More Blondes, Udu.
 21. novembril 2014 toimus Lõpupidu Kära Kantsis. Esinesid Phlox, Vesikas & Fofkin, Gee.

 2015. aasta 
WHA!? festival toimus terve kuu.

 6. novembril 2015 esinesid The Brackets, WST, J.O.C., Lord, Masta Robusta, EL:RI, Gee.
 4. detsembril 2015 esinesid Tähetargad, Daf & Feikii, Vesikas, Sulevyo, Masta Robusta, Kaur Kentaur, Tommyboy.

 2016. aasta 
WHA!? festival toimus 4.–5.11.2016 Kära Kantsis koos Rakvere artistidega.

 4. novembril 2016 esinesid Leiner, Jeffy Diamond, Kalvik, Udu, Van Small Step, Judabels, Masta Robusta, Lord, Gee.
 5. novembril 2016 esinesid Def Räädu, J.O.C., Stupid F & Hash, Öökülm, Vesikas & Fofkin, Dice Rudy, Gee.

 Viited 

 Välislingid 

 Lejal Genes WHA!?uue muusika ja kultuuri festival. Web Archive. 7. juuli 2019. Vaadatud 24. veebruaril 2026.

Kategooria:Eesti muusikafestivalid
Kategooria:Rakvere